
Fiscalitate Stagiu (Întâlnirea 2)
Aplicații și spețe



Aplicatii punctuale

Activitati independente

Exemplul 1. Un contribuabil desfăşoară în anul 2026 o activitate independentă impusă în sistem real. Acesta obţine în anul 2026 venituri brute din activităţi independente în valoare de 30.000 lei, iar cheltuielile deductibile efectuate sunt de 10.000 lei. Separat de aceste cheltuieli, acesta a mai efectuat cheltuieli cu sponsorizarea în valoare de 1.200 lei și cheltuieli cu achiziția unei case de marcat în sumă de 1.000 lei Casa de marcat a fost pusă în funcțiune în luna ianuarie 2026. 
Determinați impozitul pe venit datorat de persoana fizică, ce trebuie declarat în declarația unică.

Exemplul 2.  Un contribuabil desfăşoară în anul 2026 o activitate independentă impusă în sistem real. Acesta obţine în anul 2026 venituri brute în valoare de 30.000 lei, iar cheltuielile deductibile efectuate sunt de 10.000 lei. Separat de aceste cheltuieli, acesta a mai efectuat cheltuieli cu protocolul în valoare de 500 lei.
Determinați impozitul pe venit datorat de persoana fizică, ce trebuie declarat în declarația unică..

Exemplul 3.  Un contribuabil desfăşoară în anul 2026 o activitate independentă impusă în sistem real încadrată la codul CAEN 7111 “Activități de arhitectură”. Contribuabilul prezintă următoarea situație a veniturilor și cheltuielilor  în anul 2026:
	Indicator
	Suma

	Venituri din prestarea activităţii de arhitect
	180.000

	Cheltuieli (din care):
	

	     - cheltuieli cu materiale 
	70.000

	     - cheltuieli cu chiria spațiului în care își desfășoară activitatea
	12.000

	     - cheltuieli cu servicii achiziţionate
	25.000

	     - cheltuieli cu energia electrică, telefon, apă, gaze
	10.000

	     - cheltuieli cu sponsorizarea
	5.000

	     - cheltuieli cu amenzile  
	2.000


Contribuabilul depune declarația unică până la data de 15 aprile 2026 și își achită obligațiile fiscale până la această dată. 
Determinați obligațiile de plată ale contribuabilului aferente anului 2026.


Exemplul 4.  Un contribuabil care desfăşoară în anul 2026 o activitate independentă impusă pe baza normelor de venit, îşi întrerupe activitatea în cursul unui an fiscal, datorită unei îmbolnăviri ce necesită spitalizare, pentru o perioadă de 30 de zile. Norma anuală de venit este în sumă de 30.000 lei.
Contribuabilul face o cerere de reducere a normei de venit, iar pe baza certificatului de spitalizare, organul fiscal o aprobă. Contribuabilul optează pentru plata CAS la salariul minim.
Determinați impozitul pe venit datorat de persoana fizică, ce trebuie declarat în declarația unică.


Exemplul 5.  O persoană fizică este impusă pe bază de norme de venit de la începutul anului 2026 pentru primele 100 de zile, urmând ca apoi să fie impusă în sistem real pe baza datelor din contabilitate, deoarece a completat obiectul de activitate cu o altă activitate care nu este cuprinsă în nomenclatorul normelor de venit anuale. 
Norma de venit anuală stabilită este de 30.000 lei, iar venitul net rezultat din contabilitate (pentru perioada pentru care a fost determinat în acest sistem) este de 20.000 lei. 
Determinati  venitul net anual.

Drepturi de proprietate intelectuală


Exemplul 6.  O persoană fizică obţine în cursul anului 2026 venituri din drepturi de autor pentru opere literare în sumă de 20.000 lei.
Determinați obligațiile de plată ale contribuabilul pentru veniturile obținute din drepturi de autor pentru opere literare în următoarele două cazuri:
Cazul a) persoana fizică nu are calitatea de salariat sau de pensionar (contribuabilul optează pentru plata CASS și CAS la salariul minim);
Cazul b) persoana fizică  are calitatea de salariat la o instituție publică.



Salarii

Exemplul 7.  Maria este salariată al ONG fără activitate economică, cu contract individual de muncă (8 ore/zi) și funcția de bază la acesată entitate.Aceasta obţine următoarele venituri aferente lunii aprilie 2026(nr zile lucratoare 20):
· salariul de încadrare 5.000 lei 
· sporul de vechime 10% din salariul de încadrare;
· primeşte cadouri pentru sărbătorile de Pasti 700 lei pentru cei 2 copii ai săi;
· salariata foloseşte autoturismul societăţii in weekend în scop personal, Autoturismul are valoare btrută de 40.000 lei și a fost utilizat 200 km în interes personal și 140 km pentru deplasarea casă-serviciu-casă.
· salariata primeşte 20 de tichete de masă în valoare de 30 lei fiecare;
· pe data de 30 aprilie Maria primeşte un stimulent sub forma unui produs cosmetic fabricat în cadrul companiei evaluată la un preţ unitar de vânzare de 100 lei, (TVA 19%);
Salariata este membru de sindicat şi plăteşte o cotizaţie sindicală în sumă de 50 lei lunar. Aceasta are în întreţinere 2 copii minori înscriși într-o unitate de învățământ. 
Calculați suma netă încastă de salariată.


Exemplul 8. 
O salariată este în concediu medical 5 zile lucrătoare  în luna a 7-a pentru o boală obișnuită (cod 01).
Salariul de încadrare  pentru lunile 1-6  și numărul de zile lucrătoare se prezintă în tabelul de mai jos:
	Luna

	1
	2
	3
	4
	5
	6

	Salariu de încadrare 

	5.000
	5.000
	5.000
	5.000
	5.000
	5.000

	Numărul de zile lucrătoare 

	18
	20
	22
	20
	20
	21



Determinați cuantumul indemnizației pentru un certificat de concediu medical pentru boală obișnuită (cod-01) acordat pentru 5 zile lucrătoare în luna a 7-a. 



Exemplul 9.  În luna martie 2026, o societatea din Oradea, trimite în delegație un angajat în interes de serviciu. Aceasta îi acordă un avans de trezorerie în numerar angajatului în sumă de 1.600 lei în vederea deplasării la București conform ordinului de deplasare (delegație), dispoziției de plată către casierie și registrului de casă. În luna martie, salariul de bază al angajatului  este de 6.000 lei. Salariatului  i se acordă o indemnizația de delegare în sumă de 240 lei (80 lei/zi x 3 zile).Luna martie are 22 de zile lucrătoare.
Prezentați tratamentul fiscal privind diurna acordată angajatului pe perioada deplasării




Cedarea folosintei bunurilor

Exemplul 10.
O persoană fizică deține un teren agricol pe care îl dă în arendă la o societate agricolă , pentru care a primit în anul 2026 produse agricole evaluate la valoarea brută de 48.000 lei.
Determinați obligațiile fiscale sub forma impozitului pe venit și CASS.
Exemplul 11.

O persoană fizică deține un spațiu comercial pe care îl închiriază entității X pe o perioadă de un an începând cu 01.01.2026. Contractul de închiriere se încheie la 30.12.2025, iar chiria este de 3.000 lei/lună și se achită în ultima zi a fiecărei luni. Conform contractului încheiat între părți, chiriașul îi plătește proprietarului contravaloarea chiriei diminuată cu impozitul calculat. Contribuabilul persoană fizică nu este exceptat de la plata contribuțiilor sociale.
 Determinați: 
a) obligațiile fiscale ale chiriașului privind închirierea imobilului
b) obligațiile fiscale ale proprietarului în materie de CASS  pentru anul 2026, stabilite prin declarația unică.

Investitii

Exemplul 12. O companie plăteşte în 2026 dividende către un acţionar persoană fizică în valoare de 100.000 lei.
Determinați impozitul pe dividende reținut la sursă.Este obligat beneficiarul dividendelor să achite contribuții sociale?
.

Exemplul 13. O persoană fizică obține câștiguri în anul 2026 din transferul titlurilor de valoare care au fost dobândite și înstrăinate într-o perioadă mai mică de 365 de zile de la data dobândirii.Tranzacțiile sunt efectuate prin entități rezidenți fiscali români.
Cum se determină impozitul în acest caz?


Pensii

Exemplul 14. 
Un pensionar obține în luna martie 2026 un venit brut din pensie în sumă de 5.350 lei.
Determinați pensia netă încasată de pensionar

Venituri agricole

Exemplul 15. O persoană fizică din Dâmboviţa deţine 20 vaci. Conform limitelor prevăzute în Codul fiscal, primele 2 vaci sunt neimpozabile. Pentru restul animalelor în anul 2026 se aplică norma de venit de 150 lei/cap de animal.
Determinați impozitul pe venit.
Transferul proprietatilor imobiliare


Exemplul 16. O persoană deţine în proprietate mai multe proprietăţi imobiliare. În anul 2026 vinde două dintre acestea, şi anume:
· un apartament dobândit prin moştenire în anul 2025, pentru care încasează suma de 50.000 euro,cursul de schimb la data încheierii tranzacţiei ffind de  4,9 lei/EUR
· un teren în suprafaţă de 8.000 m2 dobândit prin cumpărare în anul 2019, preţul de vânzare este de 30 EUR/m2; cursul de schimb la data încheierii tranzacţiei fiind de 4,9 lei/EUR. 
Determinați impozitul datorat de contribuabil.

Alte surse

Eemplul 17. O persoană fizică este operator de colectare a datelor de la populaţie şi obţine în anul 2026 în baza unui contract cu o persoană juridică suma de 1.200 lei.
Determinați impozitul cu reținere la sursă și venitul net al persoanei fizice.


Aplicații complexe

Aplicația 1 

Ioana, persoană fizică domiciliată în Brașov, vă cere să îi determinați impozitul pe venit și contribuțiile sociale datorate pe anul 2026. Pe parcursul anului 2026, Ioana a avut următoarele venituri:
1.desfășoară în Brașov o activitate în mod individual în cadrul propriului cabinet de contabilitate membru CECCAR (cod CAEN 6920) cu începere de la data de 1.01.2026. 
Situația efectiv realizată de Ioana, titular al cabinetului de contabilitate, în anul 2026 se prezintă după cum urmează:

	Indicator
	Suma

	Venituri din prestarea activităţii de expert contabil
	95.000

	Aport în numerar făcut la începutul activității
	5.000

	Cheltuieli (din care):
	

	     - cheltuieli cu materialele consumabile 
	8.484

	     - cheltuieli cu internetul și telefonia
	1.175

	     - cheltuieli cu utilitățile plătite în cursul anului 2026
	5.200

	     - cheltuieli cu utilitățile pentru decembrie 2026, plătite în cursul anului 2027
	800

	     - cheltuieli de protocol
	1.000

	     - cheltuieli cu sponsorizarea
	4.000

	     - cheltuieli cu amenzile  pentru nerespectarea unor reglementări legale
	1.000

	Dobânda aferentă împrumutului contractat de la o bancă pentru investiții la cabinetul de contabilitate
	700

	Plata mobilier de birou – valoare totală. Durata estimată de utilizare – 6 ani, metodă liniară de amortizare.Mobilierul de birou se amortizează începând cu data de 1.04.2026
	14.400

	Cotizație achitată la CECCAR pe anul 2026
	1.296




2.deține un teren agricol pe care îl dă în arendă la o societate agricolă, pentru care a primit în anul 2026 produse agricole evaluate la valoarea de 35.000 lei.

3.deține în calitate de proprietar un spațiu situat în Brașov  pe care îl închiriază începând cu data de 1.01.2026 unei personae juridice pe o durată de un an pentru o chirie de 3.000 lei/lună. Contractul de închiriere se încheie la data de 31.12.2025. Conform acestuia, chiriașul îi plătește proprietarului  în ultima zi a fiecărei luni contravaloarea chiriei diminuată cu impozitul reținut.

4.încheie la data de 15.04.2026 în calitate de cedent un contract de cesiune neexclusivă  a drepturilor patrimoniale de autor, suma brută stabilită în contract fiind în sumă de 2.500 lei.

5. încasează  în luna mai 2026 suma de 50.000 euro din vânzarea unui apartament achiziționat în anul 2018.Cursul de schimb valutar la data vânzării 5 lei/euro.

6.În luna martie 2026, Ioana este angajată cu contract individual de muncă cu 8 ore/zi la o societate.Se prezintă următoarea situație privind venitul salarial din luna martie:
-salariu de încadrare: 6.000 lei;
-beneficiază de cadouri în valoare brută de 400 lei cu ocazia zilei de 8 martie;
-beneficiază de hrană zilnică preparată în cantina proprie a companiei suportată de angajator în valoare de 30 lei/zi;
-beneficiază de suma de 1.000 lei pentru plasarea unuia dintre cei doi copii aflați în întreținere, în unități de educație timpurie;
-beneficiază de chirie aferentă cazării suportată de angajator în sumă de 1.400 lei/lună (angajatul nu deține o locuință în proprietate personală sau în folosință în localitatea în care își desfășoară activitatea, spațiul de cazare/de locuit se află într-un imobil închiriat în acest scop, de la o terță persoană, de către angajator);
-beneficiază de serviciile medicale furnizate sub formă de abonament, suportat de angajator în sumă lunară de 120 lei (nu depășește echivalentul în lei al sumei de 400 euro anual)
- beneficiază de un voucher de vacanta de 1.500 lei si un tichet cultural de 240 lei.
În luna martie au fost 22 de zile lucrătoare în total.
Ioana este membră de sindicat și plătește o cotizație de 50lei/lună. Ea are în întreținere 2 copii minori  înscriși într-o unitate de învățământ, dintre care unul este în învățământul preșcolar. Ioana suportă un abonament la sala de sport  de 200  lei/lună.
Ioana direcționează 3,5% din impozitul pe veniturile obținute din salariu în anul 2026 pentru susținerea unei entități nonprofit înscrisă în Registrul contribuabililor pentru care se acordă deduceri fiscale.
Impozitul total pe veniturile sale salariale în anul 2026 au fost în sumă de 6.000 lei.

Cerințe:  


a) Determinați venitul net realizat de Ioana, precum şi valoarea impozitului pe venitul din activităţi independente derulate în anul 2026. Prezentați obligațiile declarative ale contribuabilului aferente acestor venituri.  Contribuabilul depune declarația unică până la data de 15 aprile 2026 și își achită obligațiile fiscale până la această dată. 
b) Determinați impozitul datorat pentru veniturile obținute din  arendă, închirierea spațiului, drepturi de autor și din vânzatea clădirii. Precizați modalitatea prin care aceste impozite se declară și plătesc către bugetul de stat. Prezentați obligațiile declarative ale contribuabilului aferente acestor venituri.
c) Analizați dacă Ioana datorează contribuții sociale obligatorii în anul 2026 pentru veniturile, altele decât cele salariale, şi, dacă da, determinaţi suma lor. Salariul minim brut aferent anului 2026 este de 4.050 lei/lună. Ioana a optat să completeze salariul minim ca bază aleasă pentru contribuția de asigurări sociale, în cazul în care aceasta este datorată.
d) Determinați impozitul pe venit și contribuțiile sociale obligatorii aferente salariului obținut în luna martie 2026. 
e) Stabiliți suma direcționată de către contribuabil pentru susținerea unei entități nonprofit înscrisă în Registrul contribuabililor pentru care se acordă deduceri fiscale, precum și formularul depus.


Aplicația 2

Situația unei persoane fizice care nu este pensionar și nu obține venituri din salarii se prezintă după cum urmează:
- desfășoară începând cu data de 1.01.2026 o activitate impusă pe baza normelor de venit în Constanța, care se încadrează la „Lucrări de instalațiie lectrice -cod CAEN 4321)”, norma anuală de venit fiind în sumă de 47.000 lei. În luna martie 2026, acesta își   întrerupe activitatea timp de 31 zile, ca urmare a unei îmbolnăviri care necesită spitalizare. Contribuabilul face o cerere de reducere a normei de venit, iar pe baza certificatului medical eliberat de unitatea spitalicească, organul fiscal o aprobă. Începând cu 1.07.2026 își continuă activitatea, aceasta fiind impusă în sistem real, pe baza datelor din contabilitate, deoarece și-a completat obiectul de activitate cu o altă activitate, care nu este cuprinsă în nomenclator. Situația efectiv realizată în perioada 1.07.2026-31.12.2026 se prezintă după cum urmează:
-venitul brut impozabil 97.230 lei
-cheltuieli  efectiv realizate 74.850 lei din care cheltuieli cu sponsorizarea 1.500 lei, cheltuieli de protocol 550 lei, amenzi pentru  nerespectarea unor prevederi legale 1.000 lei (restul cheltuielilor sunt integral deductibile).
Contribuabilul optează pentru plata CAS la nivelul salariului minim.

In baza informațiilor de mai sus:
i) Determinați venitul net realizat și valoarea impozitului pe veniturile obținute din activități independente derulate în anul 2026. Precizați modalitatea prin care acest impozit se declară și se plătește la bugetul de stat. Contribuabilul depune declarația unică până la data de 15 aprile 2026 și își achită obligațiile fiscale până la această dată.
ii) Determinați impozitul datorat pentru veniturile obținute din închiriere precum și impozitul pe venitul din activități agricole. Precizați modalitatea prin care aceste impozite se declară și se plătesc la bugetul de stat.
iii) Analizați dacă persoana fizică datorează contribuții sociale în anul 2026 pentru veniturile obținute, și dacă da, determinați suma lor.Salariul minim brut aferent anului 2026 este de 4.050 lei/lună. Precizați modalitatea prin care aceste contribuții sociale se declară și se plătesc la bugetul de stat.

